Page:Raising the wind, or, Habbie Simpson & his wife baith dead.pdf/6

 Knights of thumle far an near, Unto my tale pray lend an ear, It frae your e'e will draw a tear
 * Wi' muekle speed,

As soon the waefu' tale ye hear,
 * That Jamie's dead.

O reader, cam' he e'er to thee, An' winkin' at you wi' his e'e, Saying, Will tu gie me a bawbee
 * To get a glass?

For whilk ye wad in a moment see
 * Him on his arse?

Or bae ye seen him on the street, Wi' twa auld bauchles on his feet, Gaun toddlin' through the rain and weet,
 * Like wan‘ring Jew,

To see gin he wad chance to meet
 * A frien' sae true,

As bid him come and get a gill, Or yet a drink of nappy yill? For Jamie weel could drink his fill
 * Oʻ them I trew,

And laith was he to rise, nntil
 * He did get fou.

Or hae ye seen him sittin' crackin In Tammy's tap-room ower a chapin'? For to keep as the company lauchin
 * He wasna laith,

By tellin' them he breeks wad mak' them
 * Without the claith.